Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: „74. § 2008. január 1-jétõl a Tny. 36/D. §-ának (1) bekezdésében, a Tny. 36/G. §-ának (1) bekezdésében, a rehabilitációs járadékról szóló 2007. évi LXXXIV. törvény
Paragraph Index: 2631

(5) A vasutas nyugdíjigazgatás megszûnésével a Vasutas Önkéntes Támogatási Alap Közhasznú Egyesület, a Rudolf Segélyezõ Egyesület, a Vasutas Segélyezõ Egyesület, a Vasutasok és Közlekedési Dolgozók Jótékonysági Egyesülete, valamint a Mozdonyvezetõk, Vasútüzemi Dolgozók Segélyezõ Egyesülete (a továbbiakban: egyesületek) 2007. december 31-én nyugellátásban, nyugdíjszerû rendszeres pénzellátásban, baleseti járadékban részesülõ tagjai tagdíjának az ellátásból történõ levonásáról – megfelelõ térítés ellenében – a nyugdíjfolyósító szerv gondoskodik, feltéve, hogy a MÁV ZRt. Nyugdíj Igazgatóság a tagok említett szervezeteknek adott írásos nyilatkozata alapján december hóban teljesített levonást. A tagdíj ellátásból történõ levonása az egyesületnek adott írásos felhatalmazás alapján azon tagok esetében is foganatosítható, akiknek az ellátásra való igényük 2008. január 1-jét megelõzõen megnyílt, és annak elbírálása ebben az idõpontban a MÁV ZRt. Nyugdíj Igazgatóság, illetõleg a Gyõr-Sopron-Ebenfurti Vasút Zártkörûen Mûködõ Részvénytársaság hatáskörébe tartozott volna. A tagdíjlevonások és a térítés elszámolásának rendjét az egyesületek és a nyugdíjfolyósító szerv megállapodásban rögzítik.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes